Blaze7451/Wiki-th-20250601 huggingface dataset:
พงศาวดารเหนือ

พงศาวดารเหนือ หรือ พระราชพงศาวดารเหนือ เป็นตำนานที่เล่าเรื่องราวเกี่ยวกับบ้านเมือง ตั้งแต่สมัยกรุงศรีอยุธยา โดยพระวิเชียรปรีชา (น้อย) เจ้ากรมราชบัณฑิตขวาเรียบเรียงไว้ในปลายสมัยรัชกาลที่ 1 เมื่อปีเถาะนพศก จุลศักราช ๑๑๖๙ พ.ศ. 2350 โดยรัชกาลที่ 1 โปรดให้กรมพระราชวังบวรสถานมงคล (ต่อมาคือ รัชกาลที่ 2) เป็นแม่กองชำระรวบรวมเรียบเรียงหนังสือจดคำบอกเล่าครั้งกรุงเก่า ที่เห็นว่ามีเรื่องราวเกี่ยวกับเมืองเหนือ โดยจัดพิมพ์ครั้งแรกในสมัยรัชกาลที่ 5 เมื่อปี พ.ศ. 2412
วิธีการเรียบเรียงพงศาวดารเหนือโดยเก็บความจากหนังสือเก่าเชื่อว่าเป็นเรื่องก่อนสร้างกรุงศรีอยุธยา และจดจากคำบอกเล่าของชาวเหนือแล้วนำเนื้อความมาเรียงลำดับกัน ตกแต่งหัวต่อด้วยเพื่อเชื่อมให้เป็นเรื่องเดียวกันอย่างพระราชพงศาวดารกรุงศรีอยุธยา สมเด็จ ฯ กรมพระยาดำรงราชานุภาพทรงนิพนธ์อธิบายหนังสือพงศาวดารเหนือไว้ใน ประชุมพงศาวดารภาคที่ ๑ ว่า:-
หนังสือพงศาวดารเหนือ ที่จริงเป็นหนังสือหลายเรื่องเรียบเรียงไขว้เขว บางเรื่องเดียวซ้ำ ๒ หนก็มี ศักราชที่ลงไว้ในพงศาวดารเหนือวิปลาสจนอาศัยสอบสวนไม่ได้ทีเดียวแต่เนื้อเรื่องที่กล่าวในพงศาวดารเหนือมีมูลที่เป็นความจริงอยู่มาก ถ้าจะใช้สอบสวนต้องเลือกหั่นเอาไป อย่าเชื่อตามลำดับเรื่องที่พระวิเชียรปรีชาเรียงไว้จึงจะได้ความ
เนื้อหาในพงศาวดารเหนือ เช่น เรื่องพระร่วงแห่งเมืองสุโขทัย ที่กล่าวถึงการส่งส่วยน้ำให้กษัตริย์ขอม ขอมดำดิน ตำนานพระแก้วมรกต (อยู่ข้างท้าย) ตำนานพระปฐมเจดีย์ เรื่องพระยาแกรก พระยากง เรื่องพระเจ้าอู่ทอง เรื่องพระเจ้าสายน้ำผึ้ง ตำนานการสร้างพระพุทธชินราช พระชินสีห์   มีลักษณะเป็นตำนานหรือบางเรื่องเป็นนิทานเล่าสืบต่อกันมา
ปัจจุบันมีการค้นพบหลักฐานอื่น ๆ รวมทั้งศิลาจารึกปรากฏว่ามีอยู่ตรงกับพงศาวดารเหนือหลายประการ เช่น พระพุทธชินราช พระพุทธชินสีห์ หนังสือไทย การขุดค้นพบร่องรอยเมืองโบราณที่อยู่ด้านทิศตะวันออกนอกเกาะเมืองพบว่ามีชุมชนขนาดใหญ่มีภาชนะดินเผาเคลือบแบบจีนอายุราว พ.ศ.1800 เค้ามูลการสร้างวัดพนัญเชิงและพระพุทธไตรรัตนนายก เค้ามูลการสร้างวัดใหญ่ไชยมงคลว่าเป็นการพนันสร้างวัดแข่งกันระหว่างกษัตริย์ไทยและพม่าซึ่งมีความกล่าวตรงกับเสภาเรื่องขุนช้างขุนแผน วัดอโยธยา โองการแช่งน้ำ พระอัยการซึ่งเป็นกฏหมายเก่าสมัยก่อนมีกรุงศรีอยุธยา 3 ฉบับ เป็นต้น

**อ้างอิง**

**แหล่งข้อมูลอื่น**
หมวดหมู่:พงศาวดารไทย
กาเตกอรีอาซูเปรีออเร

กาเตกอรีอาซูเปรีออเร (Kategoria Superiore) เป็นลีกฟุตบอลชายระดับสูงสุดของประเทศแอลเบเนีย สโมสรเข้าร่วมแข่งขันทั้งหมด 10 สโมสร และมีกฎการตกชั้นสู่กาเตกอรีอาเอปาเรอ (Kategoria e Parë) ฤดูกาลแข่งขันตั้งแต่เดือนสิงหาคมไปจนถึงเดือนพฤษภาคมปีถัดมา ทุกทีมจะได้ลงเล่นทั้งหมด 4 เลก หรือ 36 นัด
การแข่งขันเริ่มต้นขึ้นใน ค.ศ. 1930 ในชื่อ แอลเบเนียเนชันนัลแชมเปียนชิป หลังจากที่มีการก่อตั้งสมาคมฟุตบอลแอลเบเนียได้ไม่นาน นับตั้งแต่ ค.ศ. 1930 เป็นต้นมา มี 43 สโมสรที่ได้เข้าร่วมแข่งขันในลีกนี้ แต่มีเพียง 9 สโมสรเท่านั้นที่ชนะเลิศลีกนี้ ได้แก่ ติรานา (24), ดีนามอติรานา (18), ปาร์ตีซานีติรานา (16), วลัซนีอา (9), สเกินเดร์เบอู (8), เอลบาซานี (2), ฟลามูร์ตารี (1), เตอูตา (1) และ กูเกอซี (1) ทีมชนะเลิศในปัจจุบันคือปาร์ตีซานี ซึ่งคว้าแชมป์เป็นสมัยที่ 16 ในฤดูกาล 2018–19

**สโมสรที่เข้าร่วม (ฤดูกาล 2019–20)**

**อ้างอิง**
หมายเหตุ
อ้างอิง
หมวดหมู่:ฟุตบอลในประเทศแอลเบเนีย
หมวดหมู่:ฟุตบอลลีกสูงสุด
วัดพระประโทณเจดีย์วรวิหาร

วัดพระประโทณเจดีย์วรวิหาร เป็นพระอารามหลวงชั้นตรี ชนิดวรวิหาร เมื่อวันที่ 26 มีนาคม พ.ศ. 2527 โดยกระทรวงศึกษาธิการได้ประกาศตั้งเมื่อวันที่ 30 มีนาคม พ.ศ. 2527 ตั้งอยู่ที่หมู่ 1 ตำบลพระประโทน อำเภอเมืองนครปฐม จังหวัดนครปฐม  อยู่ห่างจากพระปฐมเจดีย์ไปตามถนนเพชรเกษมทางทิศตะวันออกเป็นระยะทางประมาณ 2 กิโลเมตร จุดเด่นของวัดคือ พระประโทณเจดีย์ เป็นเจดีย์สมัยทวารวดี มีรูปแบบเดิมเป็นทรงโอคว่ำ มีการขุดพบวัตถุโบราณจำนวนมากที่วัดแห่งนี้ เช่น พระพุทธรูป เศียรพระพุทธรูปปูนปั้น พระดินเผา รวมทั้งโลหะสำริดรูปพญาครุฑเหยียบนาค ซึ่งรัชกาลที่ 6 ทรงใช้เป็นเครื่องหมายราชการของพระองค์ นับเป็นอีกหนึ่ง
สำนักงานพระพุทธศาสนาแห่งชาติสันนิษฐานว่าสร้างวัดขึ้นราว พ.ศ. 2324 วัดตั้งอยู่เหนือองค์พระประโทณเจดีย์ประมาณ 20 เมตร สันนิษฐานว่าย้ายมาจากที่เดิมเมื่อ 200 ปีเศษ เนื่องจากพบจารึกตัวหนังสือและตัวเลขด้วยปูนบอกว่าซ่อมเมื่อ พ.ศ. 2456 บริเวณกุฏิ วัดได้รับพระราชทานวิสุงคามสีมา เมื่อ พ.ศ. 2327 จากตำนานพญากง พญาพาน พญาพานสร้างพระประโทนเจดีย์เพื่อไถ่บาปที่ได้ฆ่ายายหอมผู้เลี้ยงดูมา ทั้งพระปฐมเจดีย์และพระประโทนถูกทอดทิ้งไว้ในป่าหลายร้อยปี จนในสมัยกรุงรัตนโกสินทร์ ขณะพระจอมเกล้าเจ้าอยู่หัวทรงผนวชอยู่ ได้ธุดงค์ไปพบเข้า จึงกราบทูลรัชกาลที่ 3 แต่พระองค์ไม่เห็นว่าจะเกิดประโยชน์อะไรหากจะปฏิสังขรณ์ขึ้นมา จนพระองค์ครองราชย์จึงได้บูรณะ
ปัจจุบันมีสถานที่ราชการตั้งอยู่ในพื้นที่วัด คือ วิทยาลัยเทคนิคนครปฐม สำนักงานเขตพื้นที่การศึกษานครปฐม เขต 1 (เดิมคือสำนักงานการประถมศึกษาจังหวัดนครปฐม) โรงเรียนวัดพระประโทณเจดีย์ และสำนักงานตำบลเทศบาลธรรมศาลา

**ระเบียงภาพ**

**อ้างอิง**
พระประโทณเจดีย์วรวิหาร
พระประโทณเจดีย์วรวิหาร
หมวดหมู่:โบราณสถานในจังหวัดนครปฐม
วัดสามพราน

วัดสามพราน เป็นวัดในตำบลสามพราน อำเภอสามพราน จังหวัดนครปฐม มีสถาปัตยกรรมที่แปลกตา คือผสมผสานศิลปะไทยและจีนไว้ด้วยกัน เป็นแหล่งท่องเที่ยวที่ได้รับความนิยมโดยเฉพาะในช่วงตรุษจีน พุทธศาสนิกชนเดินทางมาทำบุญ กราบสักการะสิ่งศักดิ์สิทธิ์ ถือศีล และปฏิบัติธรรม รวมทั้งเที่ยวชมสิ่งก่อสร้างสำคัญของวัด คือ กุฏิพญามังกรตะกายฟ้า สูง 80 เมตรเปรียมเสมือนพรรษาที่พระพุทธเจ้าปรินิพพาน มี 16 ชั้น เป็นกุฏิทรงกลม ด้านนอกของกุฏิ มีมังกรสีเขียวขนาดใหญ่ พันรอบตัวอาคารจากด้านล่างไปจนถึงยอดตึก บันไดทางเดินเป็นลักษณะอุโมงค์ ด้านบนเป็นจุดชมวิว นอกจากนั้นภายในวัดยังมีพระพุทธรูปหลวงพ่อพุทโธภาวนา มีองค์สีทองปางประทานพร ประดิษฐานอยู่บนอาคารปฏิบัติธรรม ส่วนในพระอุโบสถเป็นที่ประดิษฐานของพระประธานองค์เล็กที่สุดและมากที่สุดในโลก 1,250 องค์
ปี พ.ศ. 2538 มีข่าวดัง เมื่อพระภาวนาพุทโธ ถูกดำเนินคดีข่มขืนบรรดาเด็กสาวชาวเขา ที่มาพักอาศัยภายในวัด ศาลพิพากษาจำคุกเป็นเวลาถึง 160 ปี แต่ตามกฎหมายสามารถจำคุกจำเลยได้เพียง 50 ปีเท่านั้น โทษจึงคงเหลือจำคุก 50 ปี หลังจากที่ผู้คนทราบข่าวนี้จึงไม่ค่อยมีใครไปเที่ยวนัก แต่ปัจจุบันมีผู้คนไปเที่ยวมากขึ้น

**อ้างอิง**
สามพราน
เครื่องยนต์ V

ภาพกราฟิกของเครื่องยนต์ V6
เครื่องยนต์ V (V engine) คือเครื่องยนต์สันดาปภายในที่มีลูกสูบและกระบอกสูบจำนวนสองแถววางตัวเป็นรูปตัว V ส่วนใหญ่นิยมวางทำมุม 60 องศาแต่ไม่ใช่หลักเกณฑ์ตายตัว เมื่อเทียบกับเครื่องยนต์สูบเรียงแล้ว เครื่องยนต์ V มีขนาดสั้นกว่าจึงสามารถสามารถติดตั้งไว้ในรถหลากหลายประเภท มีความสูงและน้ำหนักพอกัน มีแรงบิดมากกว่าที่รอบเท่ากัน แต่มีการสั่นสะเทือนภายในห้องเครื่องมากกว่า การซ่อมบำรุงทำได้ยากกว่า
เครื่องยนต์ V แบบแรกมีสองสูบ ถูกออกแบบโดยนายวิลเฮ็ล์ม ไมบัค และถูกสร้างขึ้นโดยนายก็อทลีพ ไดม์เลอร์ในปีค.ศ. 1889 และมีการพัฒนาจำนวนสูบขึ้นตามลำดับ ภายในปีค.ศ. 1903 ก็สามารถพัฒนาได้ถึง V8 ในช่วงแรกใช้ในวงการแข่งขันเรือยนต์ และในอีกหนึ่งปีให้หลังก็พัฒนาได้ถึง V12
รถยนต์สมรรถนะสูงทั่วไป หากใช้เครื่องยนต์สูบเรียงจะติดตั้งได้ไม่เกิน 6 สูบเท่านั้น แต่หากใช้เครื่องยนต์ V อาจติดตั้งได้ถึง 12 สูบ

**อ้างอิง**
หมวดหมู่:เทคโนโลยีเครื่องยนต์
เน็กซ์แมเนจเมนต์

เน็กซ์ แมเนจเมนต์ (Next Management) เป็นบริษัทจัดหานักเดินแบบ ก่อตั้งขึ้นในปี ค.ศ. 1989 โดยเฟธ เคตส์ และโจเอล วิลเคนเฟลด์ โดยมีสำนักงานใหญ่ที่นครนิวยอร์ก และมีสำนักงานที่ลอนดอน ลอสแอนเจลิส ไมแอมี มิลาน และปารีส

**นักเดินแบบแฟชั่น**
 อลันนา แอร์ริงตัน- อนา เบียทริซ แบร์รอส- โจซี แคนเซโก- อเล็กซา ชอง- เกรซ เอลิซาเบธ- เซเลนา ฟอร์เรสต์- แลงลีย์ ฟ็อกซ์- จอร์จิน่า เกรนวิลล์- เกรซ ฮาร์ตเซล- แอบบี ลี- อนาอิส มาลิ- อาลี ไมเคิล- บลังกา พาดิลลา- ลิลี ซัมเนอร์- คารา เทย์เลอร์- บิงซ์ วอลตัน- อิโมเกน วอเตอร์เฮ้าส์

**ทาเลนต์**
 อเล็กซา ชอง- เอแซ็พ ร็อกกี้- อัลมา โคโดโรว์สกี- อะลูนาจอร์จ- บอนนี ไรท์- บิลลี ไอลิช- คารา พาเก็ต- ดิปโล- ดัว ลีปา- เชียรา เฟอร์รานี- เอลลา ฮันต์- เอลลี โกลดิง- เอ็ดการ์ รามิเรซ- กาลา กอนซาเลซ- ฮาร์ลีย์ วีรา-นิวตัน- แลงลีย์ ฟ็อกซ์- ลานา เดล เรย์- ทราวิส สก็อตต์

**อ้างอิง**

**แหล่งข้อมูลอื่น**
 Next Model Management at the Fashion Model Directory.
หมวดหมู่:บริษัทจัดหานักเดินแบบ
แอลเบเนียนคัพ

แอลเบเนียนคัพ (Kupa e Shqipërisë) เป็นการแข่งขันฟุตบอลแบบแพ้คัดออกของประเทศแอลเบเนีย การแข่งขันจัดขึ้นครั้งแรกใน ค.ศ. 1939 ในชื่อ "คิงส์คัพ" (Kupa e Mbretit) และถูกระงับในปีถัดมาเนื่องจากเกิดสงครามโลกครั้งที่สอง การแข่งขันกลับมาอีกครั้งใน ค.ศ. 1948 ในชื่อ "รีพับบลิกคัพ" (Kupa e Republikes) และนับตั้งแต่ ค.ศ. 1991 เป็นต้นมา ได้เปลี่ยนมาใช้ชื่อ "แอลเบเนียนคัพ" ซึ่งปัจจุบันถือเป็นการแข่งขันฟุตบอลที่สำคัญเป็นอันดับที่สองของประเทศรองจากกาเตกอรีอาซูเปรีออเร ทีมชนะเลิศฟุตบอลคัพจะได้สิทธิ์เข้าร่วมแข่งขันยูฟ่ายูโรปาลีกรอบคัดเลือกรอบแรก

**อ้างอิง**

**แหล่งข้อมูลอื่น**
   League321.com – National cup results.- http://www.calciomondialeweb.it/EUR/ALB/AlbaniaCoppa.htm-  SOCCERWAY– Albanian Cup summary.
หมวดหมู่:ฟุตบอลในประเทศแอลเบเนีย
หมวดหมู่:ฟุตบอลคัพแห่งชาติ
แอลเบเนียนซูเปอร์คัพ

แอลเบเนียนซูเปอร์คัพ (Superkupa e Shqipërisë) เริ่มแข่งขันมาตั้งแต่ ค.ศ. 1989 จัดขึ้นในช่วงก่อนเปิดฤดูกาล เป็นการแข่งขันฟุตบอลระหว่างทีมชนะเลิศแอลเบเนียซูเปอร์ลีกาพบกับทีมชนะเลิศแอลเบเนียนคัพ สนามที่ใช้จัดการแข่งขันมีการเปลี่ยนแปลงบ่อยครั้ง แต่สนามที่ใช้จัดการแข่งขันในปัจจุบันคือ เอลบาซันอาเรนา
มีการแข่งขันนัดชิงชนะเลิศทั้งหมด 26 ครั้ง สโมสรที่ประสบความสำเร็จมากที่สุดคือ ติรานา ซึ่งชนะเลิศ 11 สมัย

**อ้างอิง**
หมวดหมู่:ฟุตบอลซูเปอร์คัพแห่งชาติ
หมวดหมู่:ฟุตบอลในประเทศแอลเบเนีย
สตอร์มแมเนจเมนต์

สตอร์ม แมเนจเมนต์ (Storm Management) เป็นบริษัทจัดหานักเดินแบบของอังกฤษ มีสำนักงานที่เชลซีในลอนดอน ก่อตั้งขึ้นเมื่อปี ค.ศ. 1987

**นักเดินแบบ**
รายชื่อดังต่อไปนี้เป็นนักเดินแบบที่มีชื่อเสียงของสตอร์ม- อเล็กซา ชอง- เบฮาตี ปรินส์ลัว- การ์ลา บรูนี- โคลอี ลอยด์- ซินดี ครอว์ฟอร์ด- เอ็มมา วอตสัน- เฟย เฟย ซุน- ฮอลลี วิลลัฟบี- ฮีโร ไฟนส์-ทิฟฟิน- โจอี ปาราส- หลิว เหวิน- เลดีอาเมเลีย วินด์เซอร์- เลดีคิตตี สเปนเซอร์- มอรีน ว็อบเบลวิทซ์

**อ้างอิง**

**แหล่งข้อมูลอื่น**
  Storm Models Official Website-  Storm Models in the Fashion Model Directory
หมวดหมู่:บริษัทจัดหานักเดินแบบ
หมวดหมู่:บริษัทของสหราชอาณาจักร
อาการคล้ายไข้หวัดใหญ่

อาการคล้ายไข้หวัดใหญ่ (influenza-like illness, flu-like syndromes, flu-like symptoms) เป็นคำวินิจฉัยทางการแพทย์ของการเจ็บป่วยที่อาจเกิดจากการติดเชื้อไข้หวัดใหญ่หรือโรคอื่นๆ ที่ทำให้มีอาการคล้ายคลึงกัน
อาการเหล่านี้ได้แก่ ไข้ หนาวสั่น อ่อนเพลีย ไอแห้ง เบื่ออาหาร ปวดตามตัว คลื่นไส้ ซึ่งมักเป็นพร้อมๆ กันอย่างรวดเร็ว (sudden onset)
โรคที่เป็นสาเหตุของอาการคล้ายไข้หวัดใหญ่ ได้แก่ โรคหวัดธรรมดา โรคไข้หวัดใหญ่ โรคอื่นๆ และผลข้างเคียงจากยาบางชนิด

**อ้างอิง**
หมวดหมู่:ไข้หวัดใหญ่
หมวดหมู่:อาการ
หมวดหมู่:อาการแสดง
ฟอร์ดโมเดลส์

ฟอร์ดโมเดลส์ (Ford Models) เป็นบริษัทจัดหานักเดินแบบของอเมริกัน มีสำนักงานที่นครนิวยอร์ก ก่อตั้งขึ้นในปี ค.ศ. 1946 โดยไอลีน ฟอร์ด และสามีของเธอเจอราร์ด ดับเบิลยู. ฟอร์ด

**นักเดินแบบของฟอร์ด**
นักเดินแบบในปัจจุบันที่มีชื่อเสียง- อลิสัน นิกซ์- อังเดรจา เพชิก- แบรด โครนิก- แชนนิง เททัม- ชาร์ลีน อัลมาร์เวซ- ดาเนียล ดี โทแมสโซ- เดวิด แกนดี- โยฮันน์ เอิร์บ- เคซีย์ แคร์ริก- เกลลี เกล- ลาร์ส เบอร์มีสเตอร์- ไมเคิล เบลลีย์-เกตส์- โอลิเวอร์ เชอเชียร์- พอล สกูลเฟอร์- ราดิกา แนร์- ไทสัน ริตเตอร์

**อ้างอิง**

**แหล่งข้อมูลอื่น**
 Ford Models Blog date=2018-12-10 - Ford Artists- Ford Models – New York in the Fashion Model Directory
หมวดหมู่:บริษัทจัดหานักเดินแบบ
สโมสรฟุตบอลติรานา

สโมสรฟุตบอลติรานา (Klubi i Futbollit Tirana) เป็นสโมสรฟุตบอลที่ตั้งอยู่ในกรุงติรานา เมืองหลวงของประเทศแอลเบเนีย โดยสโมสรฟุตบอลชายถือเป็นส่วนหนึ่งของสโมสรกีฬาติรานา นับเป็นสโมสรฟุตบอลที่ประสบความสำเร็จมากที่สุดในประเทศ โดยชนะเลิศถ้วยรางวัลภายในประเทศทั้งสิ้น 51 ครั้ง สนามเหย้าของสโมสรคือสนามกีฬาเซลมัน สเตอร์มาซี ในติรานา ปัจจุบันแข่งขันในกาเตกอรีอาซูเปรีออเร
สโมสรก่อตั้งเมื่อวันที่ 15 สิงหาคม ค.ศ. 1920 ในนามสมาคมกีฬาอากีมี และได้เข้าร่วมแข่งขันในลีกฟุตบอลสูงสุดของประเทศโดยที่ไม่เคยตกชั้นเป็นระยะเวลาอันยาวนาน อย่างไรก็ตาม ในฤดูกาล 2016–17 พวกเขาจบอันดับที่ 9 ของตาราง ทำให้ต้องตกชั้นสู่เฟิสต์ดิวิชัน (ลีกระดับสอง) เป็นครั้งแรกในประวัติศาสตร์สโมสร
พวกเขาเคยลงแข่งขันโดยใช้ชื่อสโมสรกีฬาติรานาระหว่าง ค.ศ. 1927–1947 ก่อนที่จะถูกกลุ่มคอมมิวนิสต์ในประเทศบังคับให้เปลี่ยนชื่อเป็น ชตาเติมเบอดีเยเตอเนินตอรีติรานา, ปูนาติรานา และ เกอเซอ ชตาเติมเบอดีเยเตอเนินตอรี จนกระทั่งใน ค.ศ. 1991 ได้เปลี่ยนกลับมาใช้ชื่อสโมสรกีฬาติรานาอีกครั้ง และถูกแบ่งเป็นสองส่วนย่อย ได้แก่ ส่วนอเนกกีฬา ใช้ชื่อว่าสโมสรกีฬาติรานาเช่นเดิม และส่วนฟุตบอล ใช้ชื่อสโมสรฟุตบอลติรานา
ติรานาเป็นสโมสรฟุตบอลจากแอลเบเนียที่ประสบความสำเร็จในการแข่งขันระดับทวีปยุโรปมากที่สุด โดยเคยผ่านรอบแรกถึง 11 ครั้งนับตั้งแต่เริ่มลงเล่นระดับทวีปในฤดูกาล 1965–66 พวกเขาเข้าถึงรอบ 16 ทีมสุดท้ายของการแข่งขันยุโรปถึง 4 ครั้ง ซึ่งรวมถึง 3 ครั้งในยูโรเปียนคัพในคริสต์ทศวรรษ 1980 ติรานาเป็นสโมสรฟุตบอลจากแอลเบเนียที่มีอันดับตามการจัดอันดับของ IFFHS ดีที่สุดในโลก โดยเคยอยู่อันดับที่ 31 ใน ค.ศ. 1987 ซึ่งต่อเนื่องจากผลงานที่ดีในยูฟ่าคัพวินเนอร์สคัพฤดูกาล 1986–87 นอกจากนี้ ติรานายังเป็นสมาชิกสมาคมสโมสรยุโรป (อีซีเอ) อีกด้วย

**อ้างอิง**

**แหล่งข้อมูลอื่น**
  Official website-  KF Tirana at UEFA.com-  KF Tirana at Albanian Football Association
ต
ต
สโมสรฟุตบอลปาร์ตีซานีติรานา

สโมสรฟุตบอลปาร์ตีซานีติรานา (FK Partizani Tirana) เป็นสโมสรฟุตบอลแอลเบเนียที่ตั้งอยู่ที่กรุงติรานา ปัจจุบันแข่งขันในกาเตกอรีอาซูเปรีออเร สโมสรก่อตั้งใน ค.ศ. 1946 และเป็นพันธมิตรกองทัพบกแอลเบเนีย สนามเหย้าชั่วคราวของสโมสรคือสนามกีฬาเซลมัน สเตอร์มาซี
สโมสรลงแข่งขันครั้งแรกใน ค.ศ. 1947 ซึ่งพวกเขาชนะเลิศลีกแห่งชาติแอลเบเนียได้ในฤดูกาลแรกที่พวกเขาลงเล่น สโมสรชนะเลิศลีกแห่งชาติ 16 สมัย โดยสมัยล่าสุดเกิดขึ้นในฤดูกาล 2018–19 นอกจากนี้ พวกเขายังชนะเลิศถ้วยรางวัลรายการอื่นอีก 18 ครั้ง ซึ่งรวมถึงชนะเลิศแอลเบเนียนคัพ 15 สมัย และเซคันด์ดิวิชันอีกหลายสมัย พวกเขาเป็นเพียงสโมสรเดียวจากแอลเบเนียที่ชนะเลิศการแข่งขันฟุตบอลระหว่างประเทศ โดยชนะเลิศบอลข่านคัพในปี 1970 หลังจากที่เอาชนะแบรอแอสตาราซากอราจากบัลแกเรียในนัดชิงชนะเลิศ

**อ้างอิง**

**แหล่งข้อมูลอื่น**
  Partizani at UEFA.COM
ป
หมวดหมู่:สโมสรฟุตบอลในประเทศแอลเบเนีย
หมวดหมู่:สโมสรฟุตบอลทางทหาร
เฮะ

เฮะ, へ ในตัวอักษรฮิรางานะ หรือ ヘ ในตัวอักษรคาตากานะ คือตัวอักษรคานะตัวหนึ่งในอักษรญี่ปุ่น 

**ลำดับขีด**

**อ้างอิง**
หมวดหมู่:คานะ
ไลฟ์ออนมาร์ส

"ไลฟ์ออนมาร์ส?" (Life on Mars) เป็นเพลงโดยเดวิด โบอี นักร้องและนักแต่งเพลงชาวอังกฤษ เผยแพร่ครั้งแรกทางอัลบั้ม ฮังกีดอรี ใน ค.ศ. 1971 และมีการเผยแพร่เป็นซิงเกิลต่อมาใน ค.ศ. 1973 โบอีเป็นผู้ประพันธ์เนื้อเพลงที่มีความหมายซ่อนเร้น และริก เวกแมนเป็นผู้บรรเลงเปียโน ซิงเกิล "ไลฟ์ออนมาร์ส?" ขึ้นอันดับ 3 ในชาร์ตซิงเกิลสหราชอาณาจักร และอยู่ในชาร์ตเป็นระยะเวลา 13 สัปดาห์ มีการถ่ายทำมิวสิกวิดีโอโดยมิก ร็อกเพื่อส่งเสริมซิงเกิล
ใน ค.ศ. 2015 นีล แม็กคอร์มิก นักวิจารณ์ดนตรีร็อกจาก เดอะเดลีเทเลกราฟ จัดอันดับเพลงนี้อยู่ในรายการ "100 เพลงยิ่งใหญ่ที่สุดตลอดกาล" ใน ค.ศ. 2016 พิชฟอร์กจัดให้เป็นเพลงยอดเยี่ยมของคริสต์ทศวรรษ 1970 

**ชาร์ต**

**การรับรอง**

**อ้างอิง**
หมวดหมู่:ซิงเกิลในปี พ.ศ. 2516
หมวดหมู่:เพลงของเดวิด โบอี
หมวดหมู่:เพลงร็อกอังกฤษ
หมวดหมู่:สนามฟุตบอลในประเทศแอลเบเนีย

แอลเบเนีย
หมวดหมู่:ฟุตบอลในประเทศแอลเบเนีย
หมวดหมู่:สิ่งก่อสร้างในประเทศแอลเบเนีย
อาเรนากอมเบอตาเร

อาเรนากอมเบอตาเร (Arena Kombëtare) หรือ สนามกีฬาแอร์แอลเบเนีย (Air Albania Stadium) ด้วยเหตุผลด้านการสนับสนุน เป็นสนามกีฬาอเนกประสงค์ที่ตั้งอยู่ในกรุงติรานา ประเทศแอลเบเนีย สร้างขึ้นเพื่อแทนที่สนามกีฬาแห่งเก่าได้แก่สนามกีฬาเชมัล สตาฟา สนามแห่งนี้มีความจุ 22,500 ที่นั่ง จึงเป็นสนามกีฬาที่ใหญ่ที่สุดในประเทศ
สนามแห่งนี้มีสมาคมฟุตบอลแอลเบเนียและรัฐแอลเบเนียซึ่งมีอำนาจผ่านทางชอเชอรีอาสปอร์ติฟกุชเป็นเจ้าของ สนามได้รับการออกแบบโดยมาร์โก กาซามอนตี มีลักษณะเป็นรูปแปดเหลี่ยม มุมหนึ่งของสนามมีหอคอยซึ่งสูง 112 เมตร (24 ชั้น) ถือเป็นหอคอยที่สูงที่สุดในประเทศ

**อ้างอิง**

**แหล่งข้อมูลอื่น**
  Arena Center Official site  -  Archea Associati
หมวดหมู่:สนามกีฬาแห่งชาติ
หมวดหมู่:สนามฟุตบอลในประเทศแอลเบเนีย
หมวดหมู่:สิ่งก่อสร้างในติรานา
หุ้นกู้ชั่วนิรันดร์

หุ้นกู้ชั่วนิรันดร์ (Perpetual bond) คือหุ้นกู้ที่ไม่มีกำหนดวันไถ่ถอน สามารถถือครองได้ตลอดกาลจนกว่าบริษัทจะล้มเลิกกิจการหรือบริษัทใช้สิทธิ์ไถ่ถอน ทำให้ทางบัญชีสามารถบันทึกเงินก้อนนี้เป็นได้ทั้งเจ้าหนี้และ/หรือส่วนของเจ้าของ 
เนื่องด้วยหุ้นกู้ชั่วนิรันดร์ไม่มีกำหนดไถ่ถอน จึงมีความเสี่ยงปานกลางถึงเสี่ยงสูง ทำให้ต้องเสนออัตราดอกเบี้ยสูงกว่าหุ้นกู้ทั่วไปเพื่อจูงใจนักลงทุน (ดอกเบี้ย 5% ต่อปีเป็นอย่างต่ำ) บริษัทผู้ออกหุ้นกู้สามารถเลื่อนการจ่ายดอกเบี้ยตามงวดออกไปอย่างไม่มีข้อจำกัด แต่ระหว่างนี้จะไม่สามารถจ่ายเงินปันผลให้แก่ผู้ถือหุ้นสามัญ การลงทุนในหุ้นกู้ประเภทนี้จึงควรลงทุนในบริษัทขนาดใหญ่ที่มีความมั่นคงสูงเท่านั้น
ตัวอย่างของหุ้นกู้ชั่วนิรันดร์ที่เก่าแก่ที่สุด คือหุ้นกู้ชั่วนิรันดร์ของ Dutch water board ซึ่งออกในปีค.ศ. 1648 ปัจจุบันมีมหาวิทยาลัยเยลเป็นผู้ถือ และยังคงจ่ายดอกผลจนถึงปัจจุบัน

**อ้างอิง**
หมวดหมู่:ตราสารหนี้
พระเทพวชิราภินันท์ (หม่อมราชวงศ์นันทวัฒน์ ชยวฑฺฒโน)

พระเทพวชิราภินันท์ (หม่อมราชวงศ์นันทวัฒน์ ชยวฑฺฒโน, ป.ธ.3) มีนามเดิมว่า หม่อมราชวงศ์นันทวัฒน์ ยุคล เกิดเมื่อวันที่ 12 ธันวาคม พ.ศ. 2516 เกิดที่แขวงลาดยาว เขตจตุจักร กรุงเทพฯ เป็นโอรสของหม่อมเจ้ามงคลเฉลิม ยุคล เกิดแต่หม่อมบงกชปริยา ยุคล ณ อยุธยา มีพี่น้อง 3 คน ได้แก่ หม่อมราชวงศ์ศรีเฉลิม ยุคล (กาญจนภู) และ หม่อมราชวงศ์อุรรัตนา ยุคล
พระเทพวชิราภินันท์ อุปสมบทเป็นนาคหลวง ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 4 กรกฎาคม พ.ศ. 2538 ณ วัดพระศรีรัตนศาสดาราม พระบรมมหาราชวัง โดยมีสมเด็จพระสังฆราชเจ้า กรมหลวงวชิรญาณสังวร (เจริญ สุวฑฺฒโน) เป็นพระอุปัชฌาย์ พระมหารัชมงคลดิลก (บุญเรือน ปุณฺณโก) เป็นพระกรรมวาจาจารย์ ได้รับฉายา ชยวฑฺฒโน

**การศึกษา**
พระเทพวชิราภินันท์ สำเร็จการศึกษาปริญญาตรี คณะบริหารธุรกิจ มหาวิทยาลัยหอการค้าไทย นักธรรมชั้นเอก และเปรียญธรรม 3 ประโยค

**สมณศักดิ์**
 เป็น พระราชาคณะชั้นสามัญเปรียญ (ราชวงศ์) ที่ พระมงคลสุทธิวงศ์ เมื่อวันที่ 12 สิงหาคม พ.ศ. 2559
สำหรับพัดยศพระราชาคณะชั้นสามัญเปรียญ ที่ พระมงคลสุทธิวงศ์ (ม.ร.ว.นันทวัฒน์ ชยวฑฺฒโน, ป.ธ.3) วัดบวรนิเวศวิหาร ซึ่งได้รับพระราชทานตั้งสมณศักดิ์เป็นกรณีพิเศษ เนื่องในโอกาสมหามงคลเฉลิมพระชนมพรรษา 7 รอบ สมเด็จพระนางเจ้าสิริกิติ์ พระบรมราชินีนาถ 12 สิงหาคม 2559 นั้น จะมีลักษณะพิเศษกว่าพัดยศพระราชาคณะชั้นสามัญเปรียญโดยทั่วไป กล่าวคือ หากเป็นพระราชาคณะที่เป็นพระราชวงศ์ ใจกลางพัดยศจะปักรูปพระราชลัญจกรประจำรัชกาลที่ 9- เป็น พระราชาคณะชั้นราช ที่ "พระราชวชิราภินันท์ พรรณนาธรรมวิจิตร ยติคณิสสร บวรสังฆาราม คามวาสี" เมื่อวันที่ 4 กันยายน พ.ศ. 2565- เป็น พระราชาคณะชั้นเทพ ที่ "พระเทพวชิราภินันท์ สันติธรรมดิลก สาธกธรรมวิจิตร ยติคณิสสร บวรสังฆาราม คามวาสี" เมื่อวันที่ 13 มิถุนายน พ.ศ. 2567

**ตำแหน่งทางการปกครอง**
ผู้ช่วยเจ้าอาวาสวัดบวรนิเวศราชวรวิหาร ในหน้าที่เผยแผ่พระพุทธศาสนา ตั้งแต่ พ.ศ. 2559 ถึงปัจจุบัน

**อ้างอิง**
หมวดหมู่:พระสงฆ์
หมวดหมู่:ราชสกุลยุคล
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:พระราชาคณะชั้นเทพ
หมวดหมู่:ชาวไทยเชื้อสายอเมริกัน
หมวดหมู่:ชาวไทยเชื้อสายยิว
หุ้นทะเบียน

หุ้นทะเบียน(registered share) เป็นหุ้นที่ลงทะเบียนกับชื่อของเจ้าของที่มีความแน่นอน ถ้าเจ้าของหุ้นดังกล่าวได้ขายหุ้นของเขาเองไป เจ้าของคนใหม่จะต้องลงทะเบียนด้วยชื่อและข้อมูลส่วนตัวอื่น ๆ เช่น ที่อยู่ และวันเกิด เป็นต้น
หุ้นทะเบียนได้เสนอให้ผู้ออกหุ้นนั้นจะได้รับผลประโยชน์จากการรับรู้อยู่เสมอว่า ผู้ถือหุ้นของพวกเขาคือใคร ความประหลาดใจกับนักลงทุนที่กระตือรือร้นอาจเป็นสิ่งต้องห้ามสำหรับหุ้นยานพาหนะนี้(stock-vehicle)
หมวดหมู่:หุ้น
หมวดหมู่:คำศัพท์เศรษฐศาสตร์
หมวดหมู่:การเงินธุรกิจ
หมวดหมู่:Certification Table Entry usages

บทความจะเพิ่มในหมวดหมู่ย่อยของหมวดหมู่นี้โดยอัตโนมัติ โดยใช้ Certification Table Entry และอย่าเพิ่มหมวดหมู่นี้หรือหมวดหมู่ย่อยใด ๆ ลงในบทความด้วยตนเอง
ซูกิโตะอิวาเซไต

"ซูกิโตะอิวาเซไต" ("บอกฉันสิว่าคุณรักฉัน") (Tell Me You Love Me) เป็นซิงเกิลเดบิวต์ที่ญี่ปุ่น โดยกลุ่มศิลปินชาวเกาหลีใต้-ญี่ปุ่นไอซ์วัน จากรายการการแข่งขัน พรอดิวซ์โฟร์ตีเอต เปิดตัวในญี่ปุ่นโดย อีเอ็มไอ เรคคอร์ด เมื่อวันที่ 6 กุมภาพันธ์ พ.ศ. 2562

**การโปรโมต**
ไอซ์วันแสดงงานเปิดตัวที่ญี่ปุ่นที่ โตเกียวโดมซิตีฮอลล์ เมื่อวันที่ 20 มกราคม พ.ศ. 2562

**มิวสิกวิดีโอ**
มิวสิกวิดีโอเปิดตัวเมื่อวันที่ 25 มกราคม พ.ศ. 2562 มีการรับชมมากกว่า 1.7 ล้านครั้งใน 24 ชั่วโมงแรกของการเปิดตัวในยูทูบ และมียอดการรับชมเกิน 5 ล้านครั้งภายใน 6 วันหลังการเปิดตัว

**การวางจำหน่าย**
"ซูกิโตะอิวาเซไต" เปิดตัวในการจัดอันดับประจำวันของออริคอนชาร์ตซิงเกิล ในวันแรกมียอดจำหน่ายกว่า 193,469 แผ่น ด้วยเหตุนี้ไอซ์วันจึงสร้างยอดขายสูงสุดในวันแรกสำหรับกลุ่มผู้หญิงเกาหลี ซึ่งมากกว่าเพลงเวกมีอัปของทไวซ์ และจบลงที่อันดับที่ 2 ในออริคอนชาร์ตซิงเกิลประจำสัปดาห์ โดยมียอดขาย 221,640 ชุด ในขณะที่บิลบอร์ดเจแปน มียอดขาย 303,745 ชุด จากการจำหน่ายหน่ายช่วงวันที่ 4–10 กุมภาพันธ์ พ.ศ. 2562

**รายชื่อเพลง**

**ชาร์ต**

**การรับรองและการขาย**
}}

**อ้างอิง**
หมวดหมู่:เพลงของไอซ์วัน
หมวดหมู่:ซิงเกิลในปี พ.ศ. 2562
หมวดหมู่:เพลงในปี พ.ศ. 2562
หมวดหมู่:เพลงภาษาญี่ปุ่น
ต็องกี นีย็องซู

ต็องกี-โอสตีน นีย็องซู กัวซี (Tanguy-Austin Nianzou Kouassi; เกิด 7 มิถุนายน ค.ศ. 2002) เป็นนักฟุตบอลชาวฝรั่งเศส ปัจจุบันเล่นในตำแหน่งเซ็นเตอร์แบ็กให้กับเซบิยา สโมสรในลาลิกา

**สโมสรอาชีพ**

**ปารีแซ็ง-แฌร์แม็ง**
กัวซีเล่นให้กับปารีแซ็ง-แฌร์แม็งครั้งแรกในฐานะนักฟุตบอลอาชีพ เมื่อ 7 ธันวาคม ค.ศ. 2019 ในนัดที่ชนะมงเปอลีเย ด้วยคะแนน 3–1 ไม่กี่วันต่อมา เขาลงเล่นในยูฟ่าแชมเปียนส์ลีกครั้งแรก ในนัดที่ชนะกาลาทาซาไร ด้วยคะแนน 5–0
เขายิงประตูครั้งแรกได้ในการแข่งขันบอลถ้วย นัดที่ชนะแร็งส์ ด้วยคะแนน 3–0 เมื่อ 22 มกราคม ค.ศ. 2020 ประตูของกัวซี เป็นประตูที่ 4000 ในประวัติศาสตร์เปแอ็สเฌ กัวซียิงประตูครั้งแรกในลีกเอิง ในเกมเยือนที่เสมออาเมียง ซึ่งด้วยคะแนน 4–4 เมื่อ 15 กุมภาพันธ์ ค.ศ. 2020

**ไบเอิร์นมิวนิก**
เมื่อ 1 กรกฎาคม ค.ศ. 2020 ไบเอิร์นมิวนิกประกาศเซ็นสัญญา 4 ปีกับกัวซี

**สถิติอาชีพ**

**สโมสร**

**เกียรติประวัติ**

**สโมสร**
ปารีแซ็ง-แฌร์แม็ง
*ลีกเอิง: 2019–20

**ทีมชาติ**
ฝรั่งเศสอายุไม่เกิน 17 ปี
*ฟุตบอลโลกเยาวชนอายุไม่เกิน 17 ปี อันดับสาม: 2019

**อ้างอิง**

**แหล่งข้อมูลอื่น**
T. Nianzou
หมวดหมู่:นักฟุตบอลชาวฝรั่งเศส
หมวดหมู่:ผู้เล่นสโมสรฟุตบอลปารีแซ็ง-แฌร์แม็ง
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นสโมสรฟุตบอลเซบิยา
หมวดหมู่:ผู้เล่นในลีกเอิง
หมวดหมู่:ผู้เล่นในบุนเดิสลีกา
หมวดหมู่:ผู้เล่นในลาลิกา
หมวดหมู่:นักฟุตบอลต่างชาติในลีกสเปน
หมวดหมู่:กองหลังฟุตบอล
หมวดหมู่:นักกีฬาจากปารีส
หลิน

หลิน (2; ) หรือ ลิ้ม (ภาษาแต้จิ๋ว) เป็นนามสกุลหนึ่งของชาวจีน

** ประวัติ**
เกียงกง  หรืออีกนามหนึ่งคือ  เชี่ยงซื่อ  เป็นบุตรโทนของปีกังกงที่เสียชีวิตก่อนที่เกียงกง จะถือกำเนิดมา  ปีกังกงเป็นข้าราชการที่ซื่อสัตย์  ถูกจักรพรรดิติ๋วอ๋อง  ผู้ไร้ทศพิธราชธรรมตัดสินประหารชีวิต  โดยอ้างว่าปีกังกงเป็นผู้ก่อให้เกิดความกระด้างกระเดื่อง  ไม่จงรักภักดีในหมู่ประชาราษฎร์  ปีกังกงถูกประหารชีวิตโดยการควักหัวใจ และถูกเผาใบหน้าทั้งหมดหลังจากประหารชีวิตปีกังกงแล้ว  จักรพรรดิติ๋วอ๋องยังรับสั่งให้ผ่าท้องภริยาคนหนึ่งของปีกังกงเพื่อทำลายทายาทของปีกังกง  ขณะนั้น  ตั้งสี  ภริยาเอกตั้งครรภ์สามเดือนแล้วจึงได้หลบหนีไปอยู่ในป่ามกเอี้ยเชี่ยงลิ้ม  และให้กำเนิดบุตรชาย  ซึ่งนางได้ตั้งชื่อว่า “จั้ว” (แปลว่า  ลำธาร)  ต่อมา จักรพรรดิบู๊อ๋อง  ได้เข้ายึดครองราชวงศ์เซียงทัง  ในปีที่ 13  หลังการขึ้นครองราชย์ของจักรพรรดิบู๊อ๋อง  พระองค์ได้เสด็จไปยังฮวงซุ้ยของปีกังกง  และได้ให้ตั้งฮูหยิน  (ตั้งสี)  นำทายาทของปีกังกงเข้าเฝ้า  ซึ่งจักรพรรดิบู๊อ๋อง  ได้ทรงพระราชทานชื่อของทายาทว่า  “เกียง”  ชื่อสกุล  “ลิ้ม”  ตามถ้ำที่ชื่อเชี่ยงลิ้มอันเป็นถิ่นกำเนิด และได้พระราชทานบรรดาศักดิ์เป็นพักเล้งกง  ครองเมืองพักเล้ง  (มณฑลฮ้อน้ำในปัจจุบัน) อำเภอลี้มีศักดินาสองพันครัวเรือน  มีอำนาจปกครองสองร้อยสี่สิบเมือง  และได้เป็นเสนาบดีสืบทอดกันตลอดมา
ท่านเกียงกงถือกำเนิดที่ฝั่งตะวันตกของแม่น้ำกี้ฮ้อ  ต่อมาบุตรหลานของท่านก็ได้รับพระราชทานศักดินาเป็น  “ไซฮ้อ”  (ฝั่งแม่น้ำตะวันตก)  ฉะนั้น  ศาลาสถิตบรรพบุรุษแห่งตระกูลลิ้ม  จึงถูกขนานนามว่า  “ไซฮ้อตึ๊ง”
เกียงกงมีทายาทที่เกิดจากท่านผู้หญิงเกียงสี 2 คน  คือ ไจ่  กับ  ชา  ไจ่ได้รับราชการเป็นเจ้าเมืองกี้จิว  ซึ่งเป็นหนึ่งในมณฑลใหญ่ 9 มณฑลในสมัยโบราณ ชา หรือนามหนึ่งคือ เม่งกือ มีตำแหน่งเป็นซีแบ้( ผู้บัญชาการทหาร) ในรัชสมัยเซ่งอ๋อง ซีแบ้
พงศาวดารฉบับอื่นเขียนไว้ว่า  เกียงกงมีทายาท 2 คนคือ เม้ง กับ เจง โดยเม้งสืบทอดตำแหน่งเป็นเจ้าเมือง  เจง มีตำแหน่งซีแบ้  แม้ว่าพงศาวดารฉบับอื่นจะบันทึกนามของทายาทเกียงกงไว้ไม่ตรงกัน  แต่ยศบรรดาศักดิ์ที่ได้รับตรงกัน  จึงสันนิษฐานว่า  คงจะเลี่ยงกล่าวนามจริงซึ่งเป็นปฏิบัติกันในสังคมสมัยนั้น

**แหล่งข้อมูลอื่น**
 http://www.limfamily.in.th/news-detail/16 date=2020-07-06 - http://www.bunditlim.com/index.php date=2020-07-04 - http://www.lim.or.th/
หมวดหมู่:นามสกุลจีน
เพลงสรรเสริญสาธารณรัฐอิงกูเชเตีย

บันทึกเพลงบรรเลงออเคสตราอย่างเป็นทางการ (หนึ่งท่อน)
เพลงสรรเสริญสาธารณรัฐอิงกูเชเตีย (ГIалгIайчен гимн, Ġalġayçen gimn; Гимн Ингушетии, Gimn Ingušetii) เป็นหนึ่งในสัญลักษณ์ประจำชาติของสาธารณรัฐอิงกูเชเตียซึ่งเป็นสาธารณรัฐในสหพันธ์รัฐรัสเซียพร้อมด้วยธงและตราแผ่นดิน เพลงชาติของสาธารณรัฐสาธารณรัฐอิงกูเชเตียแต่งและเขียนโดยกวีชาวอิงกุช รามซาน ซูรอฟ ใน พ.ศ 2536 เพลงนี้มีการนำมาใช้ครั้งแรกในวันที่ 27 สิงหาคม พ.ศ 2536 และใช้อย่างเป็นทางการในวันที่ 7 ธันวาคม พ.ศ 2553

**เนื้อร้อง**

**เนื้อเพลงภาษาอิงกุชดั้งเดิม**

**อ้างอิง**

**แหล่งข้อมูลอื่น**
  National Anthem of Ingushetia, downloadable version
หมวดหมู่:เพลงชาติ
หมวดหมู่:เพลงชาติรัสเซีย
วิกิพีเดีย:เสนอบทความคัดสรร/มะเร็งท่อน้ำดี

=== มะเร็งท่อน้ำดี**
 เสนอชื่อโดย Horus (พูดคุย)
สนับสนุน 
#  เนื่องจากเป็นการเสนอระดับบทความคัดสรร ยังไงลองให้คนเขียนบทความสายแพทย์มาตรวจทานดูอีกทีก็ดีครับ --B20180 (คุย) 00:24, 8 กรกฎาคม 2563 (+07)
#  --Tvcccp  (cn:Yesona)  (Talk)  09:57, 8 กรกฎาคม 2563 (+07)
#  --Chainwit. (คุย) 10:53, 8 กรกฎาคม 2563 (+07)
#  --Timekeepertmk (คุย) 22:03, 12 กรกฎาคม 2563 (+07)
#  เนื้อหาขณะนี้เท่ากับในวิกิพีเดียภาษาอังกฤษครับ ถ้าจะมีจุดไหนต้องแก้ไขเพิ่มคงต้องรบกวนผู้เขียนที่ชำนาญเฉพาะทางมาตรวจอีกครั้งครับ --Siam2019 (คุย) 22:30, 17 กรกฎาคม 2563 (+07)
#  --Mr.CN (คุย) 07:13, 18 กรกฎาคม 2563 (+07)
#
คัดค้าน
#
#
เสนอแนะการปรับปรุง
# ตอนนี้ยังมีอ้างอิงที่ 6, 13, 54, 99 แสดงข้อความ "อ้างอิงผิดพลาด" อยู่ครับ --B20180 (คุย) 22:56, 5 กรกฎาคม 2563 (+07)
#*  ช่วยแก้ไขจุดที่อ้างอิงผิดพลาดเรียบร้อยแล้วครับ --Mr.CN (คุย) 21:12, 6 กรกฎาคม 2563 (+07)
# กรุณาตรวจทานบทความให้เป็นไปตาม WP:MOS ด้วยครับ การใช้ไม้ยมกยังผิดอยู่เลย --Ingfa7599 (คุย) 19:27, 16 กรกฎาคม 2563 (+07)
#:  --Horus (พูดคุย) 19:31, 16 กรกฎาคม 2563 (+07)
#:: บางจุดยังไม่ได้รับการแก้ไขครับ --Ingfa7599 (คุย) 19:41, 16 กรกฎาคม 2563 (+07)
#::: ขออภัยครับ ลองดูรุ่น 19:51 --Horus (พูดคุย) 19:52, 16 กรกฎาคม 2563 (+07)
#:::: ยังแก้ไม่ครบครับ ผมแนะนำให้ลองกด Ctrl+F แล้วใส่ไม้ยมก จะได้เห็นว่ามีการใช้ที่จุดไหนบ้างครับ --Ingfa7599 (คุย) 19:55, 16 กรกฎาคม 2563 (+07)
#::::: ดูรุ่น 19:56 --Horus (พูดคุย) 19:57, 16 กรกฎาคม 2563 (+07)
วิกิพีเดีย:Advice on editing sensitive articles under Thai national security laws

Please be informed that, since 2019, there have been reports of Thai authorities trying to subject Thai Wikipedians to fear of lawsuit regarding their contributions in topics concerning Thai politics and monarchy. These incidents have caused concerns about safety of our members.
Thai national security laws have severe jail terms and fines. The laws applicable and reportedly used against Thai Wikipedians include:- lese-majeste law- libel law- sedition law  - Computer Crime Act B.E. 2560, regarding introduction of false information into computer systems.

**If you are approached**

**General advice**
# If interrogated, answer only what is necessary. Avoid answering irrelevant questions.
# Thai authority teams are often accompanied by psychiatrists or psychologists to assess your mentality.
# If authorities require you to sign a document, such as a memorandum of understanding (บันทึกความเข้าใจ), carefully read it before signing. If its contents are false or incorrect, you have the right to refuse it. In the worst-case scenario, you may be kept in their custody up to seven days.
# Ask the authorities to produce a judicial warrant (หมายศาล) for search, seizure, or extracting or copying your private information, such as your passwords. You have the right to refuse to cooperate if without such warrant.
# The authorities may ask for deletion of CCTV records. If possible, try to keep the records for future use as evidence.

**Aid from Wikimedia**
If you are approached, immediately contact Wikimedia via emergencywikimedia.org (in any languages).
Immediately stop editing with your username, and change your password to prevent future logins.

**Advice on contributions regarding sensitive topics**
# Although Wikipedia is governed by the law of the United States, acts done in or in relation to Thailand can be punished by the law of Thailand.
# Never reveal your private information concerning Wikipedia. If you have ever done so, you can ask for a revision deletion (contact Thai Wikipedia administrators) or oversight (contact English Wikipedia).
# Use pseudonymous username that you have never used elsewhere.
# You may use another account specifically for editing problematic articles. This constitutes reasonable uses under WP:SOCK.
# You should not edit anonymously, as the IPs can be recorded and tracked.
แกะซ่าฮายกก๊วน

แกะซ่าฮายกก๊วน หรือ ชอนเดอะชีพ (Shaun the Sheep) เป็นภาพยนตร์ชุดแอนิเมชันที่ใช้เทคนิคการผลิตแบบสตอปโมชันซึ่งเป็นภาคแยกที่แยกตัวมาจากซีรีส์ภาพยนตร์ วอลเลซแอนด์กรอมมิท เป็นเรื่องราวของ "ชอน" แกะที่ฉลาดตัวหนึ่งที่อาศัยอยู่กับฝูงแกะในฟาร์มมอสซีบอร์น ฟาร์มขนาดเล็กทางตอนเหนือของอังกฤษ ในแต่ละตอนเขาพยายามในการเพิ่มความตื่นเต้น และความสนุกสนานให้กับชีวิตที่น่าเบื่อของเขา ออกอากาศครั้งแรกในสหราชอาณาจักรในช่วงซีบีบีซีของช่องบีบีซีวันเมื่อวันที่ 5 มีนาคม ค.ศ. 2550

**ภาพยนตร์**
 แกะซ่าฮายกก๊วน มูฟวี่ (2015)- เจ้าแกะน้อยกับผู้มาเยือน (2019)

**อ้างอิง**

หมวดหมู่:ภาพยนตร์ชุดทางโทรทัศน์บริติช
หมวดหมู่:การ์ตูนสหราชอาณาจักร
หมวดหมู่:รายการโทรทัศน์บริติชที่เริ่มออกอากาศตั้งแต่ พ.ศ. 2550
หมวดหมู่:ตัวละครที่เป็นแกะ
หมวดหมู่:รายการโทรทัศน์ของบีบีซี
เคราติน

ภาพจากกล้องจุลทรรศน์ของเส้นใยเคราตินภายในเซลล์
เคราติน (keratin) เป็นโปรตีนหนึ่งในกลุ่มสคลีโรโปรตีนซึ่งเป็นโปรตีนโครงสร้างเส้นใย เป็นองค์ประกอบหลักของเส้นผม เล็บ ขนนก เขาสัตว์ และกีบเท้า เคราตินสามารถแบ่งได้เป็น 2 ชนิดคือแอลฟา-เคราติน และบีตา-เคราติน โดยแอลฟา-เคราตินมีโครงสร้างแบบเกลียวแอลฟา พบในสัตว์มีกระดูกสันหลังทั้งหมด ในขณะที่บีตา-เคราตินมีโครงสร้างแบบแผ่นบีตา พบเฉพาะในสัตว์เลื้อยคลานและสัตว์ปีก
ด้านโครงสร้างเคราตินสร้างจากเคราติโนไซต์ในหนังกำพร้า เป็นสายพอลิเพปไทด์ที่ประกอบด้วยกรดอะมิโนส่วนใหญ่เป็นอะลานีน ลิวซีน อาร์จินีน และซิสตีอีนจับกันด้วยพันธะเพปไทด์เป็นเกลียววนขวา จากนั้นสายพอลิเพปไทด์ 2 สายจะจับกันด้วยพันธะไดซัลไฟด์จนกลายเป็นอินเตอร์มีเดียตฟิลาเมนต์ อันเป็นหนึ่งในสามไซโทสเกเลตัน หรือสารโครงร่างของเซลล์ที่ทำหน้าที่ปกป้องเนื้อเยื่อบุผิวจากความเสียหาย เคราตินมีสูตรโมเลกุลคือ C28H48N2O32S4 มีคุณสมบัติไม่ละลายน้ำและตัวละลายอินทรีย์ ทนต่อความเค้น และมีสมบัติหยุ่นหนืด
ทั้งนี้ คำว่าเคราตินมาจากคำภาษาκέρας (kéras) แปลว่าเขาสัตว์

**อ้างอิง**

**แหล่งข้อมูลอื่น**
 เคราติน- website=New World Encyclopedia
หมวดหมู่:ไซโทสเกเลตัน
หมวดหมู่:กายวิภาคของผิวหนัง
แม่แบบ:ว.ป.ร.๔

* พ.ศ.  – 80px เหรียญรัตนาภรณ์ รัชกาลที่ 10 ชั้นที่ ๔ (ว.ป.ร.๔)หมวดหมู่:แม่แบบเครื่องราชอิสริยาภรณ์ไทย
วอลเลซแอนด์กรอมมิท

วอลเลซแอนด์กรอมมิท (Wallace and Gromit) เป็นซีรีส์ภาพยนตร์แนวสุขนาฏกรรมที่ใช้เทคนิคการผลิตแบบเคลย์แอนิเมชันโดยนิก พาร์กให้กับอาร์ดแมน แอนิเมชันส์ ประกอบด้วยภาพยนตร์สั้น 4 เรื่องและภาพยนตร์เรื่องยาว 1 เรื่อง นอกจากนี้ยังประกอบด้วยภาคแยกหลายภาคและถูกนำมาผลิตเป็นรายการโทรทัศน์หลายรายการ มีตัวละครหลักคือ วอลเลซ นักประดิษฐ์ที่มีนิสัยอารมณ์ดี แต่เป็นคนแปลกประหลาด และกรอมมิท หมาที่ซื่อสัตย์และสุดฉลาดซึ่งเป็นเพื่อนของวอลเลซ
หมวดหมู่:ตัวละครมนุษย์เคลื่อนไหว
หมวดหมู่:รายการโทรทัศน์ของบีบีซี
หมวดหมู่:ตัวละครที่เป็นสุนัข
หมวดหมู่:ตัวละครกลุ่มสอง
หมวดหมู่:ตัวละครกลุ่มสองในแอนิเมชัน
หมวดหมู่:ภาพยนตร์ชุดทางโทรทัศน์แบ่งตามเครือข่าย

หมวดหมู่:ภาพยนตร์ชุดทางโทรทัศน์
หมวดหมู่:เครือข่ายโทรทัศน์
*
หมวดหมู่:กองรบพิเศษของกองทัพบกสหรัฐ

หมวดหมู่:หน่วยและรูปขบวนหน่วยรบพิเศษในกองทัพบกสหรัฐ
หมวดหมู่:กองทัพบกสหรัฐ
บีบีซีทรี

บีบีซีทรี เป็นช่องโทรทัศน์ช่องที่สามของบรรษัทแพร่ภาพกระจายเสียงอังกฤษ (บีบีซี) ในสหราชอาณาจักร เริ่มออกอากาศเมื่อวันที่ 9 กุมภาพันธ์ ค.ศ. 2003 แทนที่ช่องบีบีซีชอยส์ มีกลุ่มเป้าหมายคือผู้ชมที่มีอายุระหว่าง 16-34 ปี  ปัจจุบันกลับมาออกอากาศผ่านทางโทรทัศน์ภาคพื้นดิน เคเบิล และดาวเทียมอีกครั้งตั้งแต่วันที่ 1 กุมภาพันธ์ ค.ศ. 2022  หลังจากที่ได้เปลี่ยนไปออกอากาศทางออนไลน์บน BBC iPlayer ตั้งแต่วันที่ 16 กุมภาพันธ์ ค.ศ. 2016

**ตราสัญลักษณ์ของบีบีซีทรี**

**อ้างอิง**
หมวดหมู่:บีบีซี
หมวดหมู่:สถานีโทรทัศน์ในสหราชอาณาจักร
วันประกาศอิสรภาพ (สหรัฐ)

ไฟล์:Fourth of July fireworks behind the Washington Monument, 1986.jpg|thumb|การแสดงดอกไม้ไฟที่อนุสาวรีย์วอชิงตันเมื่อปี ค.ศ. 1986
วันประกาศอิสรภาพ (Independence Day) เป็นวันชาติและวันหยุดทางการในสหรัฐอเมริกาเพื่อรำลึกถึงการประกาศอิสรภาพของสหรัฐอเมริกาเมื่อวันที่ 4 กรกฎาคม ค.ศ. 1776 ซึ่งมีใจความว่า สิบสามอาณานิคม ซึ่งในเวลานั้นกำลังทำสงครามอยู่กับราชอาณาจักรบริเตนใหญ่เป็นรัฐเอกราชแล้ว และดังนั้น ไม่ถือว่าเป็นส่วนหนึ่งของจักรวรรดิอังกฤษอีกต่อไป คำประกาศอิสรภาพส่วนใหญ่เขียนขึ้นโดยโทมัส เจฟเฟอร์สัน อธิบายอย่างเป็นทางการว่าเหตุใดสภาจึงลงมติเมื่อวันที่ 2 กรกฎาคม เพื่อประกาศอิสรภาพจากบริเตนใหญ่ ราวหนึ่งปีหลังจากการปะทุของสงครามปฏิวัติอเมริกัน วันเกิดของสหรัฐอเมริกา หรือวันประกาศเอกราช มีการเฉลิมฉลองขึ้นเมื่อวันที่ 4 กรกฎาคม ซึ่งตรงกับวันครบรอบที่คำประกาศอิสรภาพได้รับการเห็นชอบโดยสภา

**อ้างอิง**

หมวดหมู่:วันชาติ
หมวดหมู่:วันเอกราช
หมวดหมู่:วันหยุดในสหรัฐ
หมวดหมู่:ประวัติศาสตร์สหรัฐ
หมวดหมู่:วันสำคัญในเดือนกรกฎาคม
การลงประชามติรัฐธรรมนูญแห่งชาติรัสเซีย พ.ศ. 2563

ใบลงคะแนนประชามติ
การลงประชามติเพื่อปฏิรูปรัฐธรรมนูญแห่งรัสเซียได้มีขึ้นในวันที่ 25 มิถุนายน ถึงวันที่ 1 กรกฎาคม 2020 ประธานาธิบดีวลาดีมีร์ ปูตินได้เสนอให้มีการลงประชามติขึ้นระหว่างการชี้แจงต่อสภาของสหพันธรัฐในวันที่ 15 มกราคม 2020 ร่างการแก้ไขรัฐธรรมนูญเข้าสู่กระบวนการลงประชามติตามที่ระบุไว้ในมาตรา 2 กฎหมายว่าด้วยการแก้ไขรัฐธรรมนูญ (Law on Amendments to the Constitution) ชื่อทางกฎหมายของการลงประชามตินี้เรียกว่า "การลงคะแนนเสียงของชาวรัสเซียทั้งปวง" ("All-Russian vote" (obshcherossiyskoye golosovaniye)
การลงประชามตินี้เป็นการอนุญาตให้เกิดการเปลี่ยนแปลงอย่างใหญ่ต่อรัฐธรรมนูญ ซึ่งรวมถึงการขยายระยะเวลาจำกัดในการดำรงตำแหน่งประธานาธิบดี, อนุญาตให้ประธานาธิบดีสามารถขับไล่ทนายของรัฐ และการห้ามการแต่งงานของบุคคลเพศเดียวกัน 
แรกเริ่มนั้นการลงประชามติจะจัดให้มีขึ้นในวันที่ 22 เมษายน แต่ต่อมาได้ถูกเลื่อนออกไปเนื่องจากการแพร่ระบาดของโรคโควิด-19 ในประเทศรัสเซีย มีข้อสังเกตประการหนึ่งว่าวันที่ 22 เมษายน 2020 นั้นบังเอิญตรงกับวันครบรอบ 150 ปีชาตกาลของวลาดีมีร์ เลนิน การลงคะแนนเสียงด้วยตนเองนั้นมีขึ้นตามคูหาต่าง ๆ เป็นระยะเวลาตั้งแต่ 25 มิถุนายน ถึง 1 กรกฎาคม โดยมีวันที่ 1 กรกฎาคมเป็นวันที่ประกาศหยุดอย่างเป็นทางการในฐานะวันลงคะแนนเสียงจริง ผู้ที่อยู่อาศัยในมอสโกและ Nizhny Novgorod Oblast สามารถลงคะแนนเสียงทางไกล (ทางอิเล็กทรอนิก) ได้ตั้งแต่วันที่ 25 ถึง 30 มิถุนายน ผลการนับคะแนนออกมาว่า 78.56% เห็นด้วยกับการแก้ไขรัฐธรรมนูญ ซึ่งมีผู้สังเกตการณ์จากนอกรัสเซียเสนอว่าเป็นจำนวนที่อาจไม่ได้สะท้อนถึงคนส่วนใหญ่จริง และเป็นผลจากการคดโกง ซื้อเสียง และโฆษณาชวนเชื่อ

**ผลการลงคะแนน**

**แบ่งตามหน่วยองค์ประกอบ**
ผู้ออกมาใช้สิทธิ์แบ่งตามหน่วยองค์ประกอบ
"เห็นด้วย" แบ่งตามหน่วยองค์ประกอบของประเทศรัสเซีย
"ไม่เห็นด้วย" แบ่งตามหน่วยองค์ประกอบของประเทศรัสเซีย

**อ้างอิง**
หมวดหมู่:พ.ศ. 2563
หมวดหมู่:ประเทศรัสเซีย
หมวดหมู่:การลงประชามติ
หมวดหมู่:วลาดีมีร์ ปูติน
กองกำลังป้องกันอิสราเอล

กองกำลังป้องกันอิสราเอล (Israel Defense Forces, IDF; צְבָא הַהֲגָנָה לְיִשְׂרָאֵל 
help=no; جيش الدفاع الإسرائيلي) หรือที่รู้จักกันในชื่อย่อว่า ซาฮาล (צה״ל) เป็นกองทัพของประเทศอิสราเอล ประกอบด้วยกองกำลังทั้งกองทัพบก, กองทัพอากาศ และกองทัพเรือ
กองกำลังป้องกันอิสราเอลมีการเกณฑ์ทหารทั้งชายและหญิง โดยเมื่อบุคคลหนึ่งจบการศึกษาระดับมัธยมศึกษา บุคคลดังกล่าวจะต้องเข้ารับราชการทหารทันที โดยผู้ชายจะรับราชการทหารเป็นเวลา 3 ปี ส่วนผู้หญิงจะรับราชการทหารเป็นเวลาเพียง 2 ปี

**อ้างอิง**
หมวดหมู่:ประเทศอิสราเอล
อิสราเอล
อิสราเอล
ฟุตบอลในประเทศแอลเบเนีย

ฟุตบอลเป็นกีฬาที่ได้รับความนิยมในประเทศแอลเบเนีย โดยอยู่ภายใต้การบริหารของสมาคมฟุตบอลแอลเบเนีย (Federata Shqiptare e Futbollit)

**ระบบลีก**
ระบบลีกแอลเบเนียถูกแบ่งออกเป็น 4 ระดับ แอลเบเนียนซูเปอร์ลีกาหรือกาเตกอรีอาซูเปรีออเร (Kategoria superiore) ซึ่งเป็นลีกสูงสุดของประเทศ ก่อตั้งขึ้นใน ค.ศ. 1930 เพื่อแทนที่เฟิสต์ดิวิชันหรือกาเตกอรีอาเอปาเรอ (Kategoria e Parë) ซึ่งเคยเป็นลีกสูงสุดเดิม และปัจจุบันเป็นลีกระดับที่สอง ปัจจุบันซูเปอร์ลีกามีทีมเข้าร่วมแข่งขัน 10 ทีม ลีกระดับรองลงมาคือเฟิสต์ดิวิชัน รองลงมาอีกคือเซคันด์ดิวิชัน ซึ่งแบ่งโซนตามภูมิภาคออกเป็น 2 โซน ได้แก่ โซน A และโซน B
ทีมชนะเลิศของซูเปอร์ลีกาจะได้สิทธิ์เข้าร่วมแข่งขันยูฟ่าแชมเปียนส์ลีกรอบคัดเลือกรอบแรก ส่วนทีมรองชนะเลิศ จะได้สิทธิ์เข้าร่วมแข่งขันยูฟ่ายูโรปาลีกในรอบคัดเลือกรอบแรกเช่นกัน ติรานาเป็นสโมสรที่คว้าแชมป์ลีกมากที่สุดที่ 24 สมัย

**ฟุตบอลคัพ**
แอลเบเนียนคัพ (Kupa e Shqipërisë) เป็นการแข่งขันฟุตบอลแบบแพ้คัดออกที่สำคัญของประเทศ ก่อตั้งขึ้นใน ค.ศ. 1939 ทีมชนะเลิศจะได้สิทธิ์เข้าร่วมแข่งขันยูฟ่ายูโรปาลีกในรอบคัดเลือกรอบแรก สโมสรที่ประสบความสำเร็จมากที่สุดคือปาร์ตีซานีติรานา ซึ่งชนะเลิศ 15 สมัย
แอลเบเนียนซูเปอร์คัพซึ่งเริ่มแข่งขันมาตั้งแต่ ค.ศ. 1989 เป็นการแข่งขันฟุตบอลแบบนัดเดียวจบระหว่างทีมชนะเลิศซูเปอร์ลีกากับทีมชนะเลิศแอลเบเนียนคัพ สโมสรที่ประสบความสำเร็จมากที่สุดคือติรานา ซึ่งชนะเลิศ 9 สมัย

**ทีมชาติ**
ฟุตบอลทีมชาติแอลเบเนียก่อตั้งขึ้นเมื่อวันที่ 6 มิถุนายน ค.ศ. 1930 แต่ต้องรอนานถึง 16 ปี กว่าจะได้ลงแข่งขันในระดับนานาชาตินัดแรก ซึ่งเป็นการพบกับยูโกสลาเวียใน ค.ศ. 1946 แอลเบเนียเข้าร่วมเป็นสมาชิกของฟีฟ่าระหว่างการประชุมวันที่ 12–16 มิถุนายน ค.ศ. 1932 และเป็นสมาชิกผู้ร่วมก่อตั้งยูฟ่าใน ค.ศ. 1954 ในฟุตบอลโลก 1934 ทีมชาติแอลเบเนียถูกเชิญให้เข้าร่วมแข่งขัน แต่พวกเขาก็ปฏิเสธไป
ในวันที่ 11 ตุลาคม ค.ศ. 2015 แอลเบเนียผ่านรอบคัดเลือกเข้าไปเล่นในรอบสุดท้ายของฟุตบอลชิงแชมป์แห่งชาติยุโรป 2016 นับเป็นครั้งแรกที่แอลเบเนียได้เข้าร่วมรายการแข่งขันฟุตบอลระดับนานาชาติ

**อ้างอิง**

**แหล่งข้อมูลอื่น**
  Football in Albania on UEFA-  League321.com - Albanian football league tables, records & statistics database
อีลีตโมเดลแมเนจเมนต์

อีลีตโมเดลแมเนจเมนต์ (Elite Model Management) เป็นบริษัทจัดหานักเดินแบบที่ก่อตั้งในปารีส ประเทศฝรั่งเศส ในปี ค.ศ. 1972 มีสำนักงานที่นครนิวยอร์ก ลอสแอนเจลิส ไมแอมี และโทรอนโต เป็นบริษัทย่อยของบริษัทอีลีตเวิลด์ เอส.เอ. อีลีตโมเดลแมเนจเมนต์เป็นส่วนหนึ่งของตราสินค้าอีลีตเวิลด์กรุ๊ปส์ เช่นเดียวกับเดอะโซไซเอตีแมเนจเมนต์ วูแมนแมเนจเมนต์ ซูพรีมแมเนจเมนต์ และอีลีตโมเดลลุก

**นักเดินแบบ**
 ซินดี ครอว์ฟอร์ด- สเตฟานี ซีมัวร์- คาเรน มัลเดอร์- จิเซล บุนเชน- อาเลซังดรา อังบรอซียู- ไคทริโอนา เบลฟ์- ลารา สโตน- ไดอานา เพนตี- ลินดา อีวานเกลิสตา- เนโอมี แคมป์เบลล์- อีมาน- แครอล อัลท์- จิน คูลีย์- เวอโรนิกา เวบบ์- เจนนิเฟอร์ ฟลาวิน- ไทรา แบงส์- ฮันเตอร์ เชเฟอร์- ลอรา แฮร์ริออร์- โมนีกา เบลลุชชี- แอนนา นิโคล สมิธ- แอนนา เบย์ลี- อาดรียานา ลีมา- ไฮดี คลุม- จิลล์ เวดเดอร์- คาเรน เอลสัน- โกโก โรชา- หลิว เหวิน- คริสตัล เรนน์- อินกริด ชแรม- นีนา อักดาล- คาเล็บ เมอร์รี- โคลอี ลอยด์- พูจา มอร์- บริดเจ็ต มัลกอล์ม- เอสเตลล์ เฉิน- วิตโตเรีย เชเรตตี‎- โจแอนนา ครูปา- เกลลี เกล- แอรอน ฟิลิป- ช็อง โฮ-ย็อน

**หน่วยงาน**
 1972- Elite Models Paris- 1977- Elite Models New York- 1981- Models 1 Elite London- 1981- Elite Models San Francisco- 1981- Elite Models Chicago- 1981- Elite Models Atlanta- 1985- Copenhagen Models - 1987- Elite Models Ohio- 1988- Elite Models Milan- 1990- Heidi Gross Model Management- 1992- Munich Models- 1996- Elite Models Singapore- 2002- Elite Models Bratislava- 2002- Elite Models Prague- 2005- Elite Models Malaysia- 2005- Elite Models Thailand (ต่อมาเปลี่ยนชื่อเป็น Elite Models Bangkok)- 2005- Elite Models Philippines (ต่อมาเปลี่ยนชื่อเป็น Elite Models Manila)- 2005- Elite Models Indonesia- 2009- Elite Model London- 2009- Loft Models/Elite Models Lisbon- 2011- Elite Models Shanghai- 2012- Elite Models Hong Kong- 2013- The Society Management- 2016- Elite Models Nigeria (elitemodel.com.ng)- Elite Models Tokyo- Elite Models South Africa- Elite Models Australia- Elite Models Stockholm- Elite Models Brazil- Elite Models Toronto- Loft Models/Elite Models Lisbon- Elite Models Barcelona- Elite Models Iceland- Elite Models Morocco- Elite Models Algeria- Elite Models India- Elite Models Israel- Elite Models Chile- Elite Models Ho Chi Minh- Options Models- Zurich- Elite Models Madrid- Elite Models Vienna- Elite Models Amsterdam- Elite Models Tehran

**อ้างอิง**

**แหล่งข้อมูลอื่น**
 www.elitemodel-world.com-  Elite Model Look 25th World Final / Sanya, China-  Elite Model Mgmt at Fashion Model Directory-  Seoul Times article about Elite contest-  Vietnam News Agency article about contest in Vietnam-  Elite Model Contest 2007 in Switzerland-  Casting held for "Miss Krasnoyarsk Territory" beauty contest on September 22, 2007-  BusinessWeek article about Elite's bankruptcy amid charges of price fixing-  Complaint of class action filed in U.S. District Court for the Southern District of New York date=2005-09-15 -  Beauty, Disrupted: A Memoir An autobiography written by Elite supermodel Carré Otis
หมวดหมู่:บริษัทจัดหานักเดินแบบ
รายชื่อนายกรัฐมนตรีไทยเรียงตามระยะเวลาดำรงตำแหน่ง

รายชื่อนายกรัฐมนตรีไทยทั้ง 31 คน เรียงลำดับตามระยะเวลาที่ดำรงตำแหน่งโดยนับเวลาที่ดำรงตำแหน่งทุกสมัยรวมกัน

**รายชื่อนายกรัฐมนตรีไทยเรียงตามระยะเวลาดำรงตำแหน่ง**
 border=1px solid #AAAAAA
 border=1px solid #AAAAAA

**ดูเพิ่ม**
 นายกรัฐมนตรีไทย- รายชื่อนายกรัฐมนตรีไทย
หมวดหมู่:บทความวิกิพีเดียรวมการอ้างอิงจากสารานุกรมบริตานิกา ค.ศ. 1911 โดยมีการอ้างอิงวิกิซอร์ซ

หมวดหมู่นี้สำหรับบทความวิกิพีเดียที่ประกอบด้วย การอ้างอิงจากสารานุกรมบริตานิกา ค.ศ. 1911 โดยมีการอ้างอิงวิกิซอร์ซ
บทความในหมวดหมู่นี้ถูกเพิ่มโดยแม่แบบ EB1911 หรือ Cite EB1911
หมวดหมู่:หมวดหมู่วิกิพีเดียติดตามการอ้างอิงวิกิซอร์ซ
ซูว์ซาน ล็องล็อง

ซูว์ซาน ราแชล ฟลอร์ ล็องล็อง (Suzanne Rachel Flore Lenglen;p=1 24 พฤษภาคม ค.ศ. 1899 – 4 กรกฎาคม ค.ศ. 1938) เป็นนักเทนนิสชาวฝรั่งเศสที่มีชื่อเสียงมากที่สุดในช่วงคริสต์ทศวรรษ 1920 ในฐานะผู้ชนะเลิศที่มีอายุน้อยที่สุดในประวัติศาสตร์ของวงการเทนนิส รวมทั้งในเรื่องของลีลาการเล่นและบุคลิกภาพที่ดูสวยงามและหรูหราของเธออีกด้วย จึงได้รับการยกย่องให้เป็นนักกีฬาหญิงคนแรกที่มีชื่อเสียงโด่งดังไปทั่วโลก

**อ้างอิง**
2481
หมวดหมู่:นักเทนนิสชาวฝรั่งเศส
หมวดหมู่:นักกีฬาฝรั่งเศสที่ได้เหรียญทองโอลิมปิก
หมวดหมู่:นักกีฬาฝรั่งเศสที่ได้เหรียญทองแดงโอลิมปิก
หมวดหมู่:นักกีฬาจากปารีส
ยับ-ยุม

ไฟล์:Samantabhadra 03.jpg|thumb|พระสมันตภัทระกับพระสมันตภัทรีชายา
ยับ-ยุม เป็นคำทิเบตแปลว่า พ่อ-แม่ เป็นพุทธศิลป์เชิงสัญลักษณ์พบได้ทั่วไปในประเทศอินเดีย ภูฏาน เนปาล และทิเบต มีลักษณะเป็นพระพุทธรูปหรือโพธิสัตว์ในสัมโภคกายหรือกายทิพย์ กอดรัดหรือสังวาสกับเทวสตรีซึ่งเป็นชายาของพระองค์บนตัก ตามคติลัทธิตันตระ โดยพระโพธิสัตว์เป็นสัญลักษณ์ของความกรุณา กับพระชายาเป็นปัญญา อุปมาว่ากรุณาคือแขนขา ปัญญาคือดวงตา หากขาดไปสิ่งหนึ่งก็ยากที่จะตรัสรู้ได้ มีน้อยครั้งที่จะพบพระพุทธรูปหรือพระโพธิสัตว์นั่งอยู่บนตักของเทวสตรี อย่างนี้เรียกว่า "ยุม-ยับ" การรวมกันของสองเพศเป็นสาธนาหรือหนทางแห่งการหยั่งรู้ในตนอย่างหนึ่งของศาสนาพุทธแบบตันตระ โดยเฉพาะอย่างยิ่งในทิเบต การรวมกันระหว่างสองเพศนี้ถือเป็นประสบการณ์ลึกลับอย่างหนึ่งที่เกิดขึ้นภายในร่างกายของตนเอง
ยับ-ยุมเป็นสัญลักษณ์ที่เกี่ยวข้องกับอนุตตรโยคะตันตระ บ้างว่าเป็นสนธยาภาษา ตีความว่าบุรุษเพศเชื่อมโยงกับความกรุณาและอุปายะเกาศัลยะ ส่วนอิตถีเพศที่เป็นพระชายาเปรียบดั่งปรัชญา

**ดูเพิ่ม**
 เมถุน

**อ้างอิง**
หมวดหมู่:คำศัพท์ศาสนาพุทธ
หมวดหมู่:ศาสนาพุทธและเพศวิถี
กองพลทหารราบที่ 7

กองพลทหารราบที่ 7 เป็นกองพลทหารราบภูเขาของกองทัพบกไทย ปัจจุบันเป็นส่วนหนึ่งของกองทัพภาคที่ 3 หน่วยประกอบด้วยกรมทหารราบที่ 17 

**ประวัติ**
กองพลทหารราบที่ 7 จัดตั้งขึ้นตามคําสั่งกองทัพบก (เฉพาะ) ที่ 9/54 โดยพลเอก ประยุทธ์ จันทร์โอชา ผู้บัญชาการทหารบกในขณะนั้น ได้ลงนามในคําสั่งเมื่อวันที่ 17 มีนาคม พ.ศ. 2554 กําลังพลส่วนแรกมี 60 นาย จัดจากกองพลทหารราบที่ 4 เป็นหลัก และหน่วยขึ้นตรงของกองทัพภาคที่ 3 ได้เคลื่อนย้ายเข้าที่ตั้งเดิมของกองพลรบพิเศษที่ 2 เริ่มปฎิบัติงานวันแรกเมื่อวันที่ 29 เมษายน พ.ศ. 2554 และได้รับมอบการบังคับบัญชาหน่วยขึ้นตรงจากกองพลทหารราบที่ 4 ประกอบด้วย 2 กรมทหารราบ และ 2 กองพันทหารปืนใหญ่ เมื่อวันที่ 10 พฤษภาคม พ.ศ. 2554 โดยมีแนวคิดในการจัดตั้งหน่วยให้มีความเข้มแข็ง มีความทันสมัย พร้อมสู่อนาคต
โครงการจัดตั้งกองพลทหารราบที่ 7 ได้รับความเห็นชอบจากคณะรัฐมนตรี เมื่อวันที่ 1 มีนาคม พ.ศ. 2554  แบ่งการจัดตั้งออกเป็น 5 ระยะ ตั้งแต่ พ.ศ. 2554 ถึง พ.ศ. 2568 รวมเป็นระยะเวลา 15 ปี โดยในปี พ.ศ. 2564 กองทัพบกมีคําสั่ง (เฉพาะ) ที่ 550/64 เรื่อง การปรับการบังคับบัญชากรมทหารราบที่ 7, กองพันทหารปืนใหญ่ที่ 7 และกองพันทหารปืนใหญ่ที่ 17 โดยพลเอก ณรงค์พันธ์ จิตต์แก้วแท้ ผู้บัญชาการทหารบกได้ลงนามในคําสั่งดังกล่าว เมื่อวันที่ 3 กันยายน พ.ศ. 2564 โดยให้กรมทหารราบที่ 7, กองพันทหารปืนใหญ่ที่ 7 และกองพันทหารปืนใหญ่ที่ 17 จากเดิมเป็นหน่วยขึ้นตรงของกองพลทหารราบที่ 7 ให้เปลี่ยนเป็นหน่วยขึ้นตรงของกองพลทหารราบที่ 4 โดยให้กระทําพิธีส่งมอบการบังคับบัญชาให้กับกองพลทหารราบที่ 4 เมื่อวันที่ 7 ตุลาคม พ.ศ. 2564

**หน่วยขึ้นตรง**
 กรมทหารราบที่ 17 ตั้งกองบังคับการที่ค่ายขุนเจืองธรรมิกราช ตำบลท่าวังทอง อำเภอเมืองพะเยา จังหวัดพะเยา
** กองพันทหารราบที่ 2 กรมทหารราบที่ 17 ตั้งกองบังคับการที่ค่ายสุรศักดิ์มนตรี ตำบลเวียงเหนือ อำเภอเมืองลำปาง จังหวัดลำปาง
** กองพันทหารราบที่ 3 กรมทหารราบที่ 17 ในพระองค์สมเด็จพระศรีนครินทราบรมราชชนนี ตั้งกองบังคับการที่ค่ายเม็งรายมหาราช ตำบลรอบเวียง อำเภอเมืองเชียงราย จังหวัดเชียงราย
** กองพันทหารราบที่ 4 กรมทหารราบที่ 17 ตั้งกองบังคับการที่ค่ายขุนจอมธรรม ตำบลเชียงบาน อำเภอเชียงคำ จังหวัดพะเยา

**รายนามผู้บัญชาการ**
หมายเหตุ ยศทหารเป็นยศขณะดำรงตำแหน่งตามประกาศสํานักนายกรัฐมนตรี

**ดูเพิ่ม**
 กองพลที่ 1 รักษาพระองค์- กองพลทหารราบที่ 2 รักษาพระองค์- กองพลทหารราบที่ 4- กองพลทหารราบที่ 5- กองพลทหารราบที่ 9- กองพลทหารราบที่ 15

**อ้างอิง**

**แหล่งข้อมูลอื่น**
 7infantrydiv
หมวดหมู่:หน่วยทหารในสังกัดกองทัพภาคที่ 3
หมวดหมู่:หน่วยทหารราบในกองทัพบกไทย
7
จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

การเลือกตั้งสมาชิกสภาผู้แทนราษฎรจังหวัดลำพูน พ.ศ. 2544 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กำหนดให้มีขึ้นในวันที่ 6 มกราคม พ.ศ. 2544 โดยแบ่งเขตการเลือกตั้งออกเป็น 3 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2539 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
การเลือกตั้งครั้งนี้เป็นการเลือกตั้งสมาชิกสภาผู้แทนราษฎรเป็นการทั่วไปครั้งแรกภายใต้รัฐธรรมนูญแห่งราชอาณาจักรไทย พ.ศ. 2540 ที่มีการใช้การเลือกตั้งรูปใหม่ ทั้งการเปลี่ยนแปลงเขตเลือกตั้งจากเขตใหญ่เรียงหมายเลขเป็นเขตเดียวหมายเลขเดียว และเพิ่มเติมการเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก

**ภาพรวม**

**ผลการเลือกตั้งแบบบัญชีรายชื่อ (รวมทั้งจังหวัดลำพูน)**

**ผลการเลือกตั้งแบบบัญชีรายชื่อ (รายเขตเลือกตั้ง)**

**ผลการเลือกตั้งแบบแบ่งเขต (รวมทั้งจังหวัดลำพูน)**

**ผลการเลือกตั้งแบบแบ่งเขต (รายเขตเลือกตั้ง)**

**การเปลี่ยนแปลงเขตการเลือกตั้ง**

**ผลการเลือกตั้งแบบบัญชีรายชื่อ**
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดลำพูน
พรรค
คะแนนเสียง
ร้อยละ
เสรีประชาธิปไตย (1)
927
0.37
ชาวไทย (2)
349
0.14
กสิกรไทย (3)
375
0.15
นิติมหาชน (4)
829
0.34
ความหวังใหม่ (5)
2,882
1.16
รักสามัคคี (6)
1,227
0.50
ไทยรักไทย (7)
120,910
48.83
ชาติประชาธิปไตย (8)
1,274
0.52
ชาติไทย (9)
1,141
0.46
สันติภาพ (10)
184
0.07
ถิ่นไทย (11)
3,039
1.23
พลังประชาชน (12)
664
0.27
ราษฎร (13)
937
0.38
สังคมใหม่ (14)
536
0.22
เสรีธรรม (15)
1,068
0.43
ประชาธิปัตย์ (16)
86,097
34.77
อำนาจประชาชน (17)
2,075
0.84
ประชากรไทย (18)
701
0.28
ไท (19)
784
0.32
ก้าวหน้า (20)
460
0.19
ชาติพัฒนา (21)
11,637
4.70
แรงงานไทย (22)
339
0.14
เผ่าไท (23)
234
0.10
สังคมประชาธิปไตย (24)
453
0.18
ชีวิตที่ดีกว่า (25)
370
0.15
พัฒนาสังคม (26)
1,000
0.40
ไทยช่วยไทย (27)
1,176
0.48
ไทยมหารัฐ (28)
321
0.13
ศรัทธาประชาชน (29)
111
0.05
วิถีไทย (30)
108
0.04
ไทยประชาธิปไตย (31)
1,785
0.72
พลังธรรม (32)
647
0.26
ชาวนาพัฒนาประเทศ (33)
370
0.15
กิจสังคม (34)
464
0.19
เกษตรมหาชน (35)
385
0.16
พลังเกษตรกร (36)
919
0.37
สยาม (37)
825
0.33
บัตรดี
247,603
96.53
บัตรเสีย
5,774
2.25
ไม่ประสงค์ลงคะแนน
3,136
1.22
ผู้มาใช้สิทธิ์เลือกตั้ง
256,513
83.78
ผู้มีสิทธิ์เลือกตั้ง
306,187
100.00

**ผลการเลือกตั้งแบบแบ่งเขต**

**เขตเลือกตั้งที่ 1**
ประกอบไปด้วยอำเภอเมืองลำพูน (ยกเว้นตำบลมะเขือแจ้)

**เขตเลือกตั้งที่ 2**
ประกอบไปด้วยอำเภอบ้านธิ อำเภอป่าซาง อำเภอแม่ทา และอำเภอเมืองลำพูน (เฉพาะตำบลมะเขือแจ้)

**เขตเลือกตั้งที่ 3**
ประกอบไปด้วยอำเภอลี้ อำเภอทุ่งหัวช้าง อำเภอบ้านโฮ่ง และกิ่งอำเภอเวียงหนองล่อง

**ดูเพิ่ม**
 จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539- จังหวัดลำพูนในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548

**อ้างอิง**
ลำพูน
หมวดหมู่:การเลือกตั้งในจังหวัดลำพูน
แม่แบบ:ว.ป.ร.๕

* พ.ศ.  – 80px เหรียญรัตนาภรณ์ รัชกาลที่ 10 ชั้นที่ ๕ (ว.ป.ร.๕)หมวดหมู่:แม่แบบเครื่องราชอิสริยาภรณ์ไทย
บงบงเกิลส์ 303

บงบงเกิลส์ 303 (BonBon Girls 303; จีน: 硬糖少女303 ; อิ้งถังเสี่ยวหนี่ว์ ซานหลิงซาน) เป็นเกิร์ลกรุปสัญชาติจีน สมาชิกวงมาจากรายการการแข่งขัน พรอดิวซ์แคมป์ 2020 หรือ CHUANG 2020  ของเทนเซ็นต์ วิดีโอ ซึ่งเป็นรายการคัดเลือกเด็กฝึกจากบริษัทต่าง ๆ ให้เหลือเด็กฝึก 7 คน โดยเด็กฝึก 7 คนนั้นจะได้มาเป็นสมาชิกวงบงบงเกิลส์ 303 และสมาชิกทั้ง 7 คนนั้น ได้แก่ เคอร์ลี่ เกา, จ้าว เยว่, หวัง อี้จิ่น, เฉิน จั๋วเสวียน, เนเน่/เจิ้ง หน่ายซิน, หลิว เซียหนิง และจาง อี้ฝาน และยุบวงอย่างเป็นทางการเมื่อวันที่ 4 กรกฎาคม ค.ศ. 2022
พวกเธอเปิดตัวในวันที่ 4 กรกฎาคม ค.ศ. 2020 ด้วยเพลง "BonBon Girls" และบริหารโดยวาจีจีวาเอนเตอร์เทนเมนต

**ประวัติ**

**พรอดิวซ์แคมป์ 2020**
สมาชิกเข้าร่วมเป็นผู้ฝึกหัดในรายการ พรอดิวซ์แคมป์ 2020 ก่อนที่จะเปิดตัวในฐานะสมาชิกของบงบงเกิลส์ 303 ในวันที่ 4 กรกฎาคม พ.ศ. 2563 ต่างจากฤดูกาลก่อน ๆ ที่เปิดตัว 11 คน สมาชิกในกลุ่มถูกเปลี่ยนเป็น 7 คน และรายชื่อสุดท้ายประกอบด้วยสมาชิกจากบริษัทต่าง ๆ ประกอบด้วย เคอร์ลี่ เกา, จ้าว เยว่, หวัง อี้จิ่น, เฉิน จั๋วเสวียน, เจิ้ง หน่ายซิน, หลิว เซียหนิง และ จาง อี้ฝาน

**พ.ศ. 2563 – 2565: เปิดตัวด้วยเดอะลอว์ออฟฮาร์ดแคนดี เฟียร์เลสเกิลส์ และ Bonbon Voyage**
วันที่ 11 สิงหาคม พ.ศ. 2563 วงได้ปล่อยอีพีแรกออกมาในชื่อ เดอะลอว์ออฟฮาร์ดแคนดี (The Law of Hard Candy / 硬糖定律) พร้อมกับซิงเกิล "BONBON GIRLS"
วันที่ 27 เมษายน พ.ศ. 2564 วงได้ปล่อยอีพีที่สองในชื่อ เฟียร์เลสเกิลส์ (Fearless Girls / 了不起的女孩) พร้อมกับซิงเกิล "SLAY and PLAY"
วันที่ 17 มิถุนายน พ.ศ. 2565 วงได้ปล่อยซิงเกิลสุดท้ายในชื่อ Bonbon Voyage ซึ่งเป็นเพลงสุดท้ายของวง

**สมาชิก**
 เคอร์ลี่/ซีหลินน่าอี เกา ("Curley" Xilinnayi Gao, 希林娜依·高/شىرىناي گاو)- อากิระ/จ้าว เยว่ (Akira/Zhao Yue, 赵粤)- ริต้า/หวัง อี้จิ่น (Rita/Wang Yijin, 王艺瑾)- คริสตัล/เฉิน จั๋วเสวียน (Krystal/Chen Zhuoxuan, 陈卓璇)- เนเน่/เจิ้ง หน่ายซิน (Nene/Zheng Naixin, 郑乃馨, พรนับพัน พรเพ็ญพิพัฒน์) - แซลลี/หลิว เซียหนิง (Sally/Liu Xiening, 刘些宁) - จาง อี้ฝาน (Zhang Yifan, 张艺凡)

**ผลงานเพลง**

**อีพี**

**ซิงเกิล**

**ซาวด์แทร็ก**

**ผลงานการแสดง**

**เรียลลิตีโชว์**

**อ้างอิง**

**แหล่งข้อมูลอื่น**
หมวดหมู่:พรอดิวซ์ 101
หมวดหมู่:กลุ่มดนตรีที่ก่อตั้งในปี พ.ศ. 2563